Ons moet saamstaan, mekaar liefhê | Netwerk24
Ons moet saamstaan, mekaar liefhê
Deur Terésa Coetzee 08 Maart 2019 00:00
Samantha Leonard beskryf haar styl as eklekties – sy hou daarvan om mooi aan te trek en rond te speel met die klere in haar kas. Foto’s: Brendan Croft
Sedert Samantha Leonard in 2017 derde in The Voice SA geëindig het, het baie dinge vir haar verander. Sy het pas haar nuwe enkelsnit uitgereik en sy is besig om groot sukses te behaal met haar sangloopbaan. Sy beantwoord Terésa Coetzee se vrae.
Hoe het The Voice jou lewe verander?
Dit het alles verander. Ek het soveel ondersteuners bygekry wat my van dag een af bystaan. Dit het my die geleentheid gegee om oor die land heen op massiewe platforms op te tree, en my die voorreg gegee om aan te hou doen waarvoor ek so oneindig lief is – om te kan sing.
Ek is besig met ’n klomp optredes, my dagboek loop vinniger as waaraan my voete gewoond is en dis die beste gevoel van my lewe.
The Voice SA was ’n groot hupstoot vir my sangloopbaan en ek sal altyd dankbaar wees vir die geleentheid wat vir my gegee is.
Swart en rooi is haar gunstelingkleure.
Vertel ons van jou heel eerste enkelsnit wat jy pas bekend gestel het.
Die liedjie se naam is “ ’n Duisend keuses”, my heel eerste enkelsnit en die fondament van my solo-album waaraan ek werk. Dis ’n baie persoonlike liedjie wat vertel waarom ek so baie daarvan hou om te sing en hoe dit my inspireer en laat voel as ek sing.
Musiek is wie ek is, dis in my bloed en dis die enigste ding wat my motiveer om nooit op te gee wanneer dit by my drome kom nie. Dit is vir my ’n voorreg om my storie deur middel van musiek met die wêreld te deel.
Die liedjie kom uit my eie pen en hart, en vertel die storie van my loopbaan en van die keuses wat ek moes maak om hier te kon kom. Dis ’n weerspieëling van my hart en waar ek in hierdie stadium van my lewe is.
Daar gaan 13 oorspronklike liedjies op die album wees waarvan ek sewe self geskryf het. Een van die 13 liedjies is Engels. Om die liedjies te kies was maklik; elke liedjie op die album spruit uit ’n persoonlike ervaring in my lewe.
My ouers. Hulle geloof, menswees en uithouvermoë motiveer my elke dag en maak my ’n beter persoon. Ek bewonder hulle!
Ek is mal oor Corlea Botha en Tarryn Lamb. Albei het ongelooflike stemme en powerhouse vocals!
Sam Bayley; en
Ek hou daarvan om inkopies te doen ja, maar ek moet myself moed inpraat en genoeg rus kry voordat ek die uitdaging aanpak, want as ek begin, kan ek nie ophou nie. Ek is mal oor swart-en-rooi uitrustings. Ek het ’n eklektiese styl; ek koop nie net by een winkel nie.
Een van die vele gesigte van Samantha.
My grootste les wat ek geleer het is om nooit staat te maak op ander om my drome te laat waar word nie – dis net iets wat jy vir jouself kan doen.
Daar is duisend keuses voor ons neergelê in die lewe en dis ons verantwoordelikheid om die regte besluite te neem.
Partykeer maak ons die verkeerde keuses en kry baie seer, maar dis wat ons uit daardie foute leer en hoe ons weer opstaan wat saak maak. Ek dink nie iemand kan mens regtig ooit daarop voorberei nie, jy moet self daardeur gaan, leer, en as mens en kunstenaar groei.
Daar is oor die wêreld heen hartseer en negatiwiteit. Weghardloop van probleme is nie waaraan ek glo nie.
Meer oor: Samantha Leonard | The Voice | Musiek | Sanger